九龍佑寧堂

九龍佑寧堂係香港一間英文傳道跨宗派基督新教教堂，地址喺九龍官涌佐敦道4號，而家被列為香港法定古蹟。九龍佑寧堂係香港基督教協進會嘅教會會員。

九龍佑寧堂亦借啲場地同設施畀其他基督教團體用，其中包括採用粵語傳道嘅合一堂同普通話傳道嘅信義會，同包括眾樂教會同基督路小教會。

歷史 
英國雖然早喺1860年已佔領九龍，但直到20世紀初先至吸引較多歐籍居民，1902年克寧牧師喺九龍英童學校開始宗教聚會，但喺短時間內停辦，到1905年聖安德烈堂建成後，教友轉去嗰度舉行主日崇拜。

1922年大約200名住喺九龍嘅教友簽署一封請願信，同政府申請撥地起一座類似香港佑寧堂跨宗派嘅教堂，曾捐款興建聖安德烈堂嘅保羅·遮打爵士承諾如果獲政府撥地，佢會畀建築費用。

1923年莊士敦牧師抵港着手喺九龍成立聚會，首個聚會喺1924年1月第一個星期日喺中央英童學校舉行。同年9月19號教堂首座建築物開放給公眾崇拜。九龍佑寧堂喺1927年正式成立，神學上教堂隸屬基督新教，佢任命嘅主任牧師亦係由主流基督新教教會全體牧師中選出，但教堂會籍就開放畀所有事奉基督為主嘅教友。

2017年6月8日，古物諮詢委員會通過將九龍祐寧堂列為法定古蹟。

交通

關注計劃 
九龍佑寧堂每年會撥出部分資金支援香港、亞洲同世界各地一啲小團體嘅工作，2006年受惠團體包括：
 西藏慈善團體
 香港外傭之家
 緬甸學童
 四川神學院
 可愛忠實之家
 傳教及關注計劃緊急基金

1984年「九龍佑寧堂60周年紀念」所寫嘅文章

香港佑寧堂
 聖安德烈堂

九龍佑寧堂
 第1032章 《九龍佑寧堂法團條例》

佐敦
香港教堂
香港法定古蹟